Ο **Μουχάμμεντ Εν-Νάσερ** (Mohamed Ennaceur ( αραβικά: محمد الناصر‎ γεννήθηκε στις 21 Μαρτίου 1934 στο Ελ Τζεμ ) είναι Τυνήσιος πολιτικός. Από το 2014 είναι Πρόεδρος της Συνέλευσης των Αντιπροσώπων του Λαού και αρχηγός του κυβερνώντος κόμματος Nidaa Tounes. Προηγουμένως, υπηρέτησε ως υπουργός Κοινωνικών Υποθέσεων στη δεκαετία του 1970 και του 1980 υπό τον πρόεδρο Χαμπίμπ Μπουργκίμπα, και πάλι το 2011 στις μεταβατικές κυβερνήσεις του Μοχάμετ Γκανουσί και του Μπέτζι Καΐντ Εσέμπσι. 

Ο Εν-Νάσερ ήταν ο ιδρυτικός διευθυντής της Τυνησιακής Ένωσης Κοινωνικού Δικαίου (*Revue tunisienne de droit social*) και του Διεθνούς Φεστιβάλ Συμφωνικής Μουσικής της Ελ Τζεμ.

Στις 4 Δεκεμβρίου 2014 εξελέγη πρόεδρος της Συνέλευσης των Αντιπροσώπων του Λαού με 176 ψήφους επί συνόλου 214 παρόντων βουλευτών.  Μετά τον θάνατο του προέδρου Μπέτζι Καΐντ Εσέμπσι, ανέλαβε πρόεδρος και αρχηγός κράτους της Τυνησίας, σύμφωνα με τη συνταγματική διάταξη για τη διαδοχή του προέδρου.  Σύμφωνα με το άρθρο 84 του Συντάγματος της Τυνησίας, ένας προσωρινός πρόεδρος μπορεί να υπηρετεί στο ρόλο του για μέγιστο διάστημα 90 ημερών, πράγμα που σημαίνει ότι ο ρόλος του Εν-Νάσερ λήγει στις 23 Οκτωβρίου 2019.  Προκειμένου να συμμορφωθούν με αυτό, οι προεδρικές εκλογές που έχουν προγραμματιστεί για τις 17 Νοεμβρίου 2019, θα πρέπει να επισπευσθούν ή η θητεία του Εν-Νάσερ ως υπηρεσιακού προέδρου να παραταθεί.

Καριέρα
-------

Ο Εν-Νάσερ απέκτησε δίπλωμα από το Ινστιτούτο Καλών Τεχνών της Τύνιδας και διδακτορικό στο Κοινωνικό Δίκαιο από το Πανεπιστήμιο Παρισιού 1 Pantheon-Sorbonne. Η διατριβή του αφορούσε τη Διεθνή Οργάνωση Εργασίας και την ανάπτυξη του κοινωνικού δικαίου στην Τυνησία και τη Λιβύη. 

Στις αρχές της καριέρας του υπηρέτησε στο διοικητικό συμβούλιο της UNICEF (1963-64) και στο Ινστιτούτο Έρευνας των Ηνωμένων Εθνών για την Κοινωνική Ανάπτυξη (1966-72). Διετέλεσε Γενικός Επίτροπος της Υπηρεσίας Τυνήσιων Εργαζομένων στο Εξωτερικό (1973-74), προήδρευσε της Παγκόσμιας Διάσκεψης για την Απασχόληση (1976) και του Γραφείου Κοινωνικών Υποθέσεων του Αραβικού Συνδέσμου (1980-83). Μεταξύ 1991 και 1996 συνέχισε να υπηρετεί ως συντονιστής του αφρικανικού ομίλου στον Παγκόσμιο Οργανισμό Εμπορίου και ηγήθηκε της μόνιμης αποστολής της Τυνησίας στα Ηνωμένα Έθνη στη Γενεύη. Από το 2000 εργάστηκε ως ελεγκτής εταιρικής κοινωνικής ευθύνης και διεθνής σύμβουλος. Το 2005 έγινε συντονιστής του Παγκόσμιου Συμφώνου των Ηνωμένων Εθνών στην Τυνησία.  

Εκτός από τη διεθνή του σταδιοδρομία, ο Εν-Νάσερ υπηρέτησε σε πολλές διορισμένες θέσεις στην Τυνησία. Υπηρέτησε ως κυβερνήτης της Σους το 1972-73 και ως υπουργός Κοινωνικών Υποθέσεων δύο φορές, από το 1974-77 και από το 1979-85.  Μετά την Τυνησιακή Επανάσταση του 2011, διορίστηκε για άλλη μια φορά υπουργός Κοινωνικών Υποθέσεων στις κυβερνήσεις του Μοχάμεντ Γκανουσί και του Μπέτζι Καΐντ Εσέμπσι. 

Τον Φεβρουάριο του 2014 εντάχθηκε στο κόμμα Nidaa Tounes, και έγινε αντιπρόεδρός του.  Στις 4 Δεκεμβρίου 2014 εκλέχτηκε Πρόεδρος της Συνέλευσης των Αντιπροσώπων του Λαού, εξασφαλίζοντας 176 ψήφους από πιθανά 217 και έγινε ο πρώτο Πρόεδρος της Βουλής μετά την έγκριση του Τυνησιακού Συντάγματος του 2014.  Στις 31 Δεκεμβρίου όταν ο Εσέμπσι έγινε Πρόεδρος της Δημοκρατίας, τον διαδέχτηκε προσωρινά στην αρχηγία του κόμματος Nidaa Tounes.

Παραπομπές
----------

1. ↑  *Marsad Majles*. majles.marsad.tn/2014/elus/Mohamed\_Ennaceur. Ανακτήθηκε στις 24  Απριλίου 2017.
2. ↑  «M. Mohamed Ennaceur, nouveau ministre des affaires sociales» (στα Γαλλικά). Leaders. 29 Ιανουαρίου 2011. Ανακτήθηκε στις 9 Φεβρουαρίου 2016.
3. ↑  «Tunisia: Mohamed Ennaceur voted president of new Parliament». ANSAmed. 2014-12-04. Αρχειοθετήθηκε από το πρωτότυπο στις 2016-02-16.. Ανακτήθηκε στις 2016-02-09.
4. ↑  «Tunisia parliament speaker Ennaceur to serve as temporary president» (στα αγγλικά). *Reuters*. 2019-07-25.. Ανακτήθηκε στις 2019-07-25.
5. ↑  «Tunisia's Constitution of 2014» (PDF). *Constitute Project*. 25 Ιουλίου 2019. Ανακτήθηκε στις 25 Ιουλίου 2019.
6. ↑  «M. Mohamed Ennaceur, nouveau ministre des affaires sociales» (στα Γαλλικά). Leaders. 29 Ιανουαρίου 2011. Ανακτήθηκε στις 9 Φεβρουαρίου 2016.
7. ↑  «Mohamed Ennaceur, ancien ministre». *leaders.com.tn*. 25 Νοεμβρίου 2009. Ανακτήθηκε στις 22 Απριλίου 2017.
8. ↑  «M. Mohamed Ennaceur, nouveau ministre des affaires sociales» (στα Γαλλικά). Leaders. 29 Ιανουαρίου 2011. Ανακτήθηκε στις 9 Φεβρουαρίου 2016.
9. ↑  «M. Mohamed Ennaceur, nouveau ministre des affaires sociales» (στα Γαλλικά). Leaders. 29 Ιανουαρίου 2011. Ανακτήθηκε στις 9 Φεβρουαρίου 2016.
10. ↑  «Mohamed Ennaceur devient vice-président de Nidaa Tounes». *businessnews.com.tn*. 9 Φεβρουαρίου 2014. Ανακτήθηκε στις 25 Απριλίου 2017.
11. ↑  Massy, Perrine (4 Δεκεμβρίου 2014). «Tunisie : Mohamed Ennaceur, 80 ans, élu président de l'Assemblée des représentants du peuple». *webdo.tn*. Ανακτήθηκε στις 22 Δεκεμβρίου 2014.
12. ↑  «Mohamed Ennaceur, président de Nidaa Tounès». *leaders.com.tn*. 31 Δεκεμβρίου 2014. Ανακτήθηκε στις 25 Απριλίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Mohamed Ennaceur στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4311151433040756420009
* GND: 1148955135

 |

 |